Metode og videnskabsteori i fagene

Hvordan arbejder vi (metodisk) i vores fag?

|  |
| --- |
| I faget tysk arbejder vi bredt med tekster. Tekster kunne f.eks. være film, digte, musik, artikler, korte fortællinger. Afhængigt af genre anvender vi forskellige analysemetoder. Mange af disse metoder vil I kunne genkende fra nogle af de andre humanistiske fag, f.eks. af analyse af sagprosa, analyse af fiktionstekster og analyse af lyrik. Hvis du vil skrive SRP i faget tysk skal du anvende tekster fra originalsproget, og anvende fagets grundlæggende metoder på de tekst(er) indenfor det emne, som du har valgt. Det kunne f.eks. være ”Det tredje Rige”, ”Indvandring til Tyskland” eller ”Det delte Tyskland 1949-89”. |

Hvilke begreber kunne være relevante at arbejde med i vores fag - hvorfor og hvordan?

|  |
| --- |
| **Diakron-synkron:**Når vi i tysk arbejder med et historisk emne, er det ofte med henblik på at forstå nutidige forhold i Tyskland, dvs. vi arbejder i perioder med en diakron tilgang. I andre perioder arbejder vi synkront, dvs. vi arbejder med tekster, hvor vi anvender og analyserer teksten uafhængigt af tid og historiske perioder.**Kvalitativt:** en anden metode, som vi anvender fælles med de andre humanistiske fag, er den kvalitative metode, dvs. vi anvender litterær analyse og fortolkning.**Teoretisk-praktisk:**I et sprogfag som tysk står grammatikken som et centralt teoretisk aspekt, som skal udmøntes i praktisk mundtlig og skriftlig sprogbrug.**Intentionel:** Et centralt aspekt ved et humanistisk sprogfag som tysk er den intentionelle forklaring, dvs. vi betragter, analyserer og fortolker karakterers reaktioner og handlemåder i tekster af forskellig art. |